《再用前韵》
宋代·曾惇

举觞东望玉霄峰，万顷云涛雪塞空。
拥鼻自应多好句，褰裳便塞御长风。
际天江草如许碧，隔水山桃无限红。
李侯长句有家法，惊倒江楼一秃翁。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。